Azena vosto

Azena vosto () estis la nomo de ekspozicio de kelkaj rusaj avangardaj pentristoj, kiuj dum mallonga tempo formis artistgrupon kun la sama nomo. Al la grupo partoprenis la plej radikalaj membroj de la grupo Fanto de Karoo, nome Miĥail Larionov (inventinto de la nomo), Natalja Gonĉarova, Kazimir Maleviĉ, Marc Chagall, Aleksandr Shevchenko kaj Vladimir Tatlin. La ekspozicio okazis en 1912 sub la titolo La queue de l’âne (La vosto de la azeno). En 1913 la grupo disiĝis.

Historio
eta|Joachim-Raphaël Boronali (fikcia nomo de artisto): Sunsubiro super la Adrio, 1910
La nomo originas de ekspozicio okazinta en la Salono de Sendependuloj en Parizo. Tie oni ekspoziciis pentraĵon de la fikcia itala pentristo nomita Joachim-Raphaël Boronali kun la titolo "Sunsubiro super la Adrio". Meze de la bildo troviĝas senordaj linioj. Pli poste, unu de la organizantoj de la ago, la ĵurnalisto Roland Dorgelès, konfesis, ke, kiel kritiko al la avangarda arto, la linioj estis produktitaj de azeno per sia vosto. La nomo "Boronali" de la fikcia pentristo estas anagramo de "Aliboron", la konata azeno el la fabelo de La Fontaine.

La rusaj avangardaj artistoj ŝatis ĉi tiun okazaĵon. La fama realisto Ilja Repin ankaŭ ŝatis ĝin kaj, laŭ sia polemika maniero, uzis la detalojn de la pariza okazaĵo en sia kritika artikolo pri la francaj kaj rusaj novigaj artistoj prezentitaj en Sankt-Peterburgo ĉe la Unua "Salono" de Izdebskij, skribante: "Ili ligis broson al la vosto de azeno, metis paletron kun farboj kaj kanvason sub la voston. Ili nutris la azenon per io bongusta: ĝi skuis sian voston kun plezuro, kaj aperis pentraĵo de Cézanne." "Birzhevye Vedomosti", May 20, 1910 («Биржевые ведомости», 20 мая 1910).

Du jarojn poste Miĥail Larionov kaj Natalja Gonĉarova nomis la unuan moskvan ekspozicion de sia grupo La queue de l’âne (La vosto de la azeno). Miĥail Larionov deklaris: "La gazetaro de la stratoj bruis pri ĉi tiu okazaĵo. Nun ni elektas la ganton. La spektantoj kredas, ke ni pentras per azenvosto — do ni estu azenvosto por ili." Khardzhiev, Nikolay Ivanovich. Poetry and painting (Харджиев, Николай Иванович. Поэзия и живопись) // К истории русского авангарда. The Russian avant-garde. Stockholm: Hylaea Prints, 1976. Pp.33-34.

Tiamaniere ili intencis liberigi la rusan arton de fremdlanda influado. La stilo de la grupo memorigas al la ikonopentrarto kaj al la rusaj popolartaj bildstrioj nomataj lubok.

 Referencoj 

Plia legado
 Kovtun, Evgeniy Fedorovich. Mikhail Larionov. 1881-1964. St. Petersburg, Aurora Publishing House, 1998. - 175 p. ISBN 5-7300-0668-3 (Ковтун, Евгений Фёдорович. Михаил Ларионов. 1881—1964. Санкт-Петербург, издательство «Аврора», 1998. - 175 c. ISBN 5-7300-0668-3).

Kategorio:Avangardismo
Kategorio:Rusiaj pentristoj
Kategorio:Moderna arto